KURZUS: Logisztika projekt

MODUL: I. modul: Raktározás

Modulzáró feladatok

| 1. Jelölje meg, az alábbi állítások közül melyik igaz a raktározásra! A raktározás sajátos létesítményeivel, berendezéseivel, felszereléseivel:
| az áruk állagának megóvását,
| az áruáramlatok szétválasztását, valamint
| a folyamatrendszerben jelentkező ütemkülönbségek kiegyenlítését végzi.
1 pont
2. Jelölje meg, az alábbi állítások közül melyik igaz a tárhelyre!
| Az a létesítmény, amely a raktározási feladatokat megoldja.
| Az áruk tárolására kijelölt tárolóterületek elemi részeit jelenti.
| Az áruk tárolására kijelölt tárolóterületek összességét jelenti.
1 pont
3. Jelölje meg, hogy az alábbiak közül melyek tartoznak a "sajátosság" árujellemzőhöz!
| Légnemű
| Szilárd - ömlesztett
| Alak
| Fajlagos tömeg
| Cseppfolyós
| Fajtaszám
| Méret
| Tárolandó készlet
| Hőmérséklet
| Szilárd - darab
1 pont
4. Jelölje meg az alábbiak közül az egyszintes raktárak jellemzőit!
| A tárolóterület kevésbé kihasználható, mint a többszintes raktárak esetén.
| Központi áruátvétel és kiadás esetén a belső szállítási távolságok nagyok.
| Az alapterülethez képest viszonylag kicsi fal- és tetőfelületek miatt kis hőveszteséggel kell számolni.
| A belső anyagmozgatási feladat megoldásához a gravitációs erőt nem lehet felhasználni.
| A tartóoszlopok nagyobb távolságra telepíthetők, vagy elhagyhatók, ez megkönnyíti az anyagmozgatási és tárolási folyamat kialakítását.
1 pont
5. Jelölje meg az alábbiak közül a raktárak műszaki jellemzőit!
| A raktár teljes alapkerülete
| A raktár hasznos alapkerülete
| A raktár teljes belmagassága
| A raktár hasznos belmagassága
| A raktár térfogat
| A raktár teljes térfogata
| A raktár hasznos tárolótere, kapacitása
| A raktár térfogat-kihasználási mutatója
1 pont
6. Jelölje meg az alábbiak közül a rakodók alkalmazására igaz állításokat!
| Megnehezítik a járművek ki- és berakását,
| Alkalmas területet biztosítanak az áruk átcsoportosítására és az anyagmozgatási segédeszközök tárolására,
| Biztosítják a gépi üzemű emelőtargoncák vasúti kocsiba való bejárását.
1 pont
7. Jelölje meg az alábbiak közül a statikus állványos tárolás jellemzőit!
| Költség: viszonylagosan drága.
| Térkihasználás: változó méretű egységrakományok esetén is jó térkihasználást biztosít.
| Hozzáférhetőség: minden rakományhoz külön hozzáférési lehetőség van.
| Karbantartás: az elemek kicserélhetők, de cseréjük nehezen megoldható.
| Irányítás: egyszerű tárolási, nyilvántartási rendszerekkel is kezelhető.
1 pont
8. Jelölje meg az alábbiak közül a gördíthető állványos tárolás jellemzőit!
| Kézi erővel, kézi-mechanikus úton és gépi erővel egyaránt mozgathatók.
| A rakományokhoz való hozzáféréshez nagyobb kihasználatlan térre van szükség.
| A raktártér térkihasználási tényezője alacsony.
| A kiszolgálási idő magas.
| A rakományok megkereséséhez jól működő irányítási rendszerre van szükség.
| Alkalmazásuk lassan forgó, s viszonylag nagy tömegű és kiterjedésű áruk tárolásához javasolható.
1 pont
9. Jelölje meg az alábbiak közül a helyes áru-elhelyezési és komissiózási fogalmakat!
| Tároló hely kijelölések problémája jellemzően polistrukturájú raktárak esetén merül fel.
| Amikor az árucserélődés intenzitása alapján helyezzük el az árukat, helyhez kötött áru elhelyezési stratégiát alkalmazunk.
| Amikor az újonnan beérkező anyagok mindig a legközelebbi üres helyre kerülnek, akkor szabadhelyes (kaotikus) elhelyezési stratégiát alkalmazunk.
| A vertikális szétválasztás lényege, hogy a tárolótéren kívül képezzük ki a komissiózásra kijelölt helyeket.
1 pont