KURZUS: Logisztika projekt

MODUL: I. modul: Raktározás

4. lecke: Tárolási stratégiák

| Cél: A raktározás során nagy jelentősége van annak, hogy a különböző árukat hol helyezzük a raktárban, és adott helyen milyen módszerrel tároljuk azokat. Ezektől a tényezőktől függ, hogy a raktározási tevékenységet, illetve az áruk raktárból való kiszállítását milyen hatékonysággal tudjuk elvégezni. A helyesen megválasztott tárolási stratégiának köszönhetően komoly költséget takaríthatunk meg. Ebben a leckében azt vizsgáljuk meg, hogy milyen tárolási stratégiák vannak, és adott esetekben melyik stratégiát célszerű alkalmazni.
Követelmények: Ön akkor sajátította el megfelelően a tananyagot, ha képes
párosítani egymáshoz a FIFO, LIFO és FEFO fogalmakat és azok jelentését; párosítani egymáshoz az egyes tárolási módokat és azok jellemzőit; ábra alapján megnevezni a dinamikus tárolási módokat; a leckében bemutatott módszerrel elvégezni a raktár beruházási költségének számítását.
Időszükséglet: A tananyag elsajátításához körülbelül 60 percre lesz szüksége.
Kulcsfogalmak:
FIFO, LIFO, FEFO tömbös tárolás, állványos statikus tárolás, dinamikus tárolás, utántöltő, gördíthető, körforgó állványos tárolás
1. Bevezetés
Sorolja fel az egyes tárolási stratégiákat! Rajzolja le a tároló mezők és a közlekedő utak célszerű elrendezésének alapformáit!
Eddig már sok csoportosítást, felsorolást olvashattunk. Ebben a leckében a raktárakat belső tároló térbeni kialakításuk szerint vizsgáljuk. Megnézzük, hogy milyen megoldásai vannak a tárolómezők és a közlekedési utak elrendezésének. Megvizsgáljuk továbbá az állványos és az állvány nélküli tárolótér-kialakítások jellemzőit.
2. A tároló mezők és a közlekedő utak elrendezése
A tároló mezők és a közlekedő utak célszerű elrendezésének alapformái:
a tömbtárolás esetén az árukat közvetlenül a raktár padlózatára, ill. halmazolható áruk esetén egymásra helyezzük a soros tárolás esetén az egységrakományba összefogott árukat jellemzően állványokon helyezzük el. a vegyes tárolás esetén tömbös és soros állványos tárolást keverve alkalmazzuk.
A tömbtárolás (A), a soros tárolás (B) és a vegyes tárolás (C) elrendezési vázlata
4.1. ábra
Az elrendezések közötti választást az határozza meg, milyen mértékben és milyen gyakorisággal kell a tárolási egységekhez külön-külön hozzáférni, továbbá milyen mértékben (folytonosan, kisebb vagy nagyobb szakaszossággal) kell a fifo elvet megvalósítani.
Jegyezze meg, mit jelentnek a FIFO, LIFO és a FEFO rövidítések!
FIFO ELV: Az angol eredetű FIFO rövidítés jelentése: "first in first out", azaz amit először raktároztunk be, azt fogjuk először felhasználni.
LIFO ELV: Az angol eredetű LIFO rövidítés jelentése: "last in first out", azaz amit utoljára raktároztunk be, azt használjuk fel először.
FEFO ELV: Az angol eredetű FEFO rövidítés jelentése: "first expire first out" azaz a legkorábbi lejárati dátumú árut használjuk fel először.
Rajzoljon a füzetébe egy táblázatot melybe jegyezze fel az egyes tárolási technikák helykihasználási tényezőit!
3. Állvány nélküli (tömbös) tárolás
Jegyezze meg az állvány nélküli tömbös tárolótéri elrendezés alapelveit! Keresse ki a szövegből, hogy mikor alkalmazható az említett tárolási technika!
Mint minden esetben, az állvány nélküli tömbös tárolás alkalmazása esetén is szükséges úgynevezett alapelveket figyelembe venni, melyek jó kiindulási alapot adhatnak egy-egy raktárépület belső kialakításának meghatározásakor. Ezek az alapelvek a következőek:
a tárolótéren belüli anyagmozgatási munka minimális legyen; a tárolóterület jól kihasználható legyen; az egyes árufajtákhoz, tárolási egységekhez szükség szerinti hozzáférés igénye kielégíthető legyen.
A tömbös tárolás esetén a rakodólapokat közvetlenül a raktár padlózatára, ill. halmazolható áruk esetén egymásra helyezzük.
A tömbös tároláshoz speciális raktározási eszközökre nincs is szükség. A tárolandó áruk mozgatásához a más feladatok esetében is jól alkalmazható villás targoncákat használjuk.
A tömbös tárolás alkalmazása akkor célszerű, ha egy-egy tömbben egyfajta árut tárolunk, mert ekkor elkerülhető az áruk többszöri kezelése, megfogása. A rakodólaphoz való hozzáférhetőség biztosítása érdekében kétsoros tömböket szokás kialakítani, közöttük a targoncák haladásához szükséges folyosókkal.
Ezt a tárolási technikát ezért ott alkalmazzuk, ahol viszonylag kevés árufajtát kell raktároznunk, nagy forgalom mellett.
A tárolóterület kihasználhatósági tényezője: 70-90%.
Jegyezze meg a tömbös tárolásból fakadó előnyöket és hátrányokat!
A tömbös tárolás előnyei a következők:
kevés tőkebefektetést igényel (sem a tároló-, sem a ki-szolgáló eszközök nem speciálisak), használatuk olcsó tárolóterület jól kihasználható, egyszerű az ellenőrzés, nagy az átbocsátóképessége (jelentős forgalmat képes lebonyolítani).
A rendszer kedvezőtlen hatásai a következők:
ha a halmazolhatóság magassága kicsi, akkor a raktár belmagasságának kihasználása rossz lesz; ha a tárolás során be szeretnénk tartani (vagy be kell tartani) a FIFO elvet, akkor a sorokat teljes kiürítésük előtt nem lehet újra tölteni, ezért a raktárfelület kihasználás is romlik; a FI-FO elv betartása könnyen megsérthető, betartása nem automatikus; csak a sorok elején (és esetleg végén) elhelyezett rakodólapokhoz lehet hozzáférni; raktári elhelyezési rendszerekkel nehezen kezelhető; tűzveszélyes.
4. Statikus állványos tárolás
Keresse ki a szövegből, hogy mikor alkalmazható az állványos statikus tárolótéri elrendezés!
Állványos statikus tárolást akkor alkalmazzuk, ha az árut rakodólapokon, ládákban, azaz egységrakományban összefogva tároljuk, s az egyes rakományegységekhez való közvetlen hozzáférés alapkövetelmény.
Jegyezze meg az állványos statikus tárolótéri elrendezés alapelveit!
Többnyire elemes állványzatot használunk, amely a helyi igényekhez a szerelés alkalmával könnyen hozzáigazítható, a feltételek megváltozásakor egyszerűen megváltoztatható.
Állványos statikus tárolás a gyakorlatban
4.2. ábra
http://www.raktech.hu/images/bejarhato_polcok/drive_in_allvany3.jpg
Az állványok tehát az egységrakományba összefogott áruk állványos elhelyezését teszik lehetővé. A tartóoszlopok távolsága és mélysége rendszerint a szabványos rakodólapok méreteihez igazodik.
A rakodólapos egységrakományok magassága tág határok között változhat (0,4...1,6 m), ezért az osztást az áruk gondos előzetes tanulmányozása után szabad csak megállapítani.
Ha magasemelésű villás targoncát alkalmazunk, akkor az állványok magassága szokásosan nem haladja meg a 8 m-t.
A tárolóterület kihasználhatósági tényezője: 30-40%. A hagyományos polcos vagy rekeszes állványokkal operáló raktár kihasználása viszonylag alacsony, mert minden két sor között közlekedő- , ill. kezelőfolyosót kell biztosítani.
Jegyezze meg az állványos statikus tárolásból fakadó előnyöket és hátrányokat!
A statikus állványos tárolás előnyei és hátrányai a következők:
Előnyök
Költség: viszonylagosan olcsó. Térkihasználás: ha a tartóoszlopok magassága könnyen változtatható, akkor akár változó méretű egységrakományok esetén is jó térkihasználást biztosít. Variálhatóság: ha az állványzat kötőelemei bonthatóak, akkor az állvány lebontható és máshol, más méretekkel, ismét felépíthető. Hozzáférhetőség: minden rakományhoz külön hozzáférési lehetőség van. Karbantartás: könnyen javítható, az elemek kicserélhetők. Irányítás: egyszerű tárolási, nyilvántartási rendszerekkel is kezelhető.
Hátrányok
Egy folyosóval legfeljebb két sort lehet kiszolgálni, ezért a raktár-felület kihasználása viszonylag kicsi. Különösen a magas (8 m) állványzatok esetén ügyelni kell a raktár padlózatának simaságára, terhelhetőségére, jó tapadására, hogy a nagy magasságokban és nagy terheléssel dolgozó targoncák biztonságosan közlekedhessenek. Magas állványzat esetén a padlózat vízszintezése is különös jelentőséget kap, mert igen kis eltérések esetén is balesetveszélyes helyzetek adódhatnak a targonca tartóoszlopainak dőlése miatt
5. Állványos dinamikus tárolás
Fogalmazza meg, mit értünk dinamikus tárolás alatt!
A rakodólapos dinamikus tárolás a statikus tárolási rendszerekkel szemben azt jelenti, hogy az ilyen állványzaton elhelyezett áru egy-egy tárolási egység elhelyezése vagy elmozdítása esetén az állványon lévő többi rakomány egy része vagy annak egésze is megváltoztatja helyzetét.
Jegyezze meg, hol alkalmazható a dinamikus tárolás!
Dinamikus állványos tárolás mindenekelőtt ott javasolható, ahol az áruforgás sebessége nagy, jelentős a raktár forgalma, s az állványzat kimenő pontjai a komissiózó rendszerekhez jól kapcsolhatók.
E rendszerek kialakítása nem olcsó, a területkihasználás foka közepes vagy esetenként kifejezetten alacsony (30-60%), gyakran speciális rakodólapok vagy rakomány-összefogó eszközök használatát igényli, s ellenőrzése, irányítása sem könnyű.
A dinamikus tárolás jellemző fajtái:
utántöltős állványos tárolás gördíthető állványos tárolás körforgóállványos tárolás
Jegyezze meg az alább bemutatott tárolási módok jellemzőit és alkalmazási területeit!
5.1. Utántöltő állványos tárolás
Az utántöltős állványos tárolás esetén a tárolási egységeket alátámasztó hossztartók lejtős kialakításúak: a tárolócsatornákban a tárolási egységek (a rakodólapos dinamikus tárolás esetében rakodólapos egységrakományok) a nehézségi erő segítségével - a kitárolás ütemének megfelelően - a betárolási oldal felöl a kitárolási oldal felé haladnak.
Utántöltős állványos tárolás sematikus ábrája
4.3. ábra
http://www.dinamikustarolas.hu/termekek/push-back-gorgos-raklapos-tarolo/
5.2. Gördíthető állványos tárolás
A gördíthető állványok kerekekkel vannak felszerelve, ezek lehetővé teszik egy-egy állványsornak, vagy a teljes állványzatnak a raktár padlójába süllyesztett síneken való elmozdítását.
Az állványok kézi erővel, kézi-mechanikus úton és gépi erővel egyaránt mozgathatók. Az ilyen állványzat legnagyobb előnye kétségkívül az, hogy a rakományokhoz való hozzáféréshez kevesebb folyosóra, kihasználatlan térre van szükség, s ezáltal a raktártér hasznosítási foka magas.
Gördíthető állványos tárolás
4.4. ábra
http://www.allvanyrendszerek.hu/images/static/multibloc_f94c3d3_n.jpg
A jó hozzáférés ugyanakkor lassúbb kiszolgálással jár. A rakományok elhelyezésére vonatkozóan pontos nyilvántartásra, azok megkereséséhez jól működő irányítási rendszerre van szükség. Alkalmazásuk ezért a lassan forgó, értékes, s viszonylag kis tömegű áruk tárolásához javasolható.
5.3.Körforgó állványos tárolás
Körforgó állványos tárolás esetében egymással összekapcsolt tálcák, polcok vagy egyéb tartóelemek mozognak függőleges ("páternoszter" rendszer) vagy vízszintes ("karusszel" rendszer) irányba. A vízszintes kialakítású "karusszelek" 3...30 m hosszúak, a vertikális kialakítású páternoszterek magassága 3...21 m.
A működtetéskor valamennyi egység megindul a pályán és mindaddig mozgásban marad, amíg a kívánt tárolási egységet tartalmazó állványrész az átadóhelyre nem érkezik.
A körforgó állványos tárolást elsősorban gyártórendszerek ütem- és alkatrészraktáraiban, szerszámraktárakban, irattárakban célszerű megvalósítani. Rendszerint központi vezérlőpulton lehet a kívánt árufajtát tartalmazó tálca vagy polc kódját betáplálni; ezt követően a kívánt tálca az átadóhelyre áll.
Körforgó állványos tárolás
4.5. ábra
http://upload.wikimedia.org/wikipedia/commons/thumb/8/85/Paternoster_animated.gif/160px-Paternoster_animated.gif
6. Tárolótér kialakítás meghatározása
Kövesse végig az alábbi számítást! Jegyezze meg az egyes számítási lépések sorrendjét és a számítás módját!
Abban az esetben, ha döntenünk kell különböző tárolótéri kialakítások között, az alábbi feladat megoldási példájából nyugodtan kiindulhatunk:
A feladat szerint egy 600 raklap tárolására alkalmas raktár kialakítása során, két változat közül kellene a kedvezőbb beruházási költséggel rendelkezőt kiválasztanunk, ehhez a következő alapadatok állnak rendelkezésünkre:
1. változat szerint, soros állványos tárolást alkalmazunk 4 rakomány magasan, 6m belmagasság és 40%-os helykihasználási tényező mellett.
2. változat során egymás fölött 8 rakományt helyezhetünk el állványokon, ehhez pedig 10m belmagasság és 55%-os helykihasználási mutató társul.
Melyik változat kedvezőbb a beruházási költség szempontjából, ha a fajlagos építési költség:
6 m belmagasságnál: 100.000 Ft/m2 10 m belmagasságnál 180.000 Ft/m2
egy tárolóhely állványköltsége pedig:
4 rakomány magasságnál: 3000 Ft 8 rakomány magasságánál: 3500Ft
1. Az alapösszefüggések miatt először az egy szinten elhelyezhető rakományok mennyiségét kell meghatároznunk.
Az első változat esetén az eredmény a következőképp jön ki: 600/4= 150
A második változatnál pedig így: 600/8= 75
2. Ezt követően a tárolni kívánt egységrakományok alapterületét kell kerekítéssel kiszámolnunk. Példa: EUR Paletta alkalmazása esetén, 0,8x1,2= 0,96m2 ~ 1m2
3. Következő lépésként a raktár terület-kihasználási tényezőjét kell meghatároznunk a korábbi leckék alapján.
Mivel a feladatban ez meghatározásra került így elég csak rögzítenünk a szövegben talált adatokat:
1. | 40%
2. | 55%
4. Ez után kerülhet sor arra, hogy meghatározzuk a szükséges tárolóterület nagyságát, ami során az egy szinten elhelyezhető rakományok alapterületét osztjuk a raktár terület-kihasználási mutatójával. Az így kapott eredmény a raktár szükséges alapterületét fogja megadni m2-ben. Tehát
1. változat esetén 150/0,4= 375m2
2. változat során 75/0,55 = 136m2
5. Ha eddig eljutottunk, elméletileg minden szükséges információnk rendelkezésre áll ahhoz, hogy meghatározzuk a raktárépület beruházási költségeit. Erre vonatkozóan a kiszámított alapterületet kell megszoroznunk az előre megadott beruházási költséggel, ahogy ez a következőkben bemutatásra is kerül:
1. 375*100.000= 37.500.000 Ft
2. 136*180.000= 24.480.000 Ft
6. Következő lépésként az állványrendszer beruházási költségére kell választ találnunk, melyre az egységrakományok száma és a tároló hely állványköltségének szorzata ad megoldást, így az egyes változatok eredményei a következőképpen jönnek ki:
1. 600*3000= 1.800.000 Ft
2. 600*3500= 2.100.000 Ft
Végső lépésben az egyes beruházási költségeket kell összesítenünk, az a beruházási változat nyer, melynek a költsége kedvezőbb, jelen esetben
1. 39.300.000 Ft.
2. 26.580.000 Ft így a második változat beruházása javasolt.

| Önellenőrző kérdések
1. Jelölje meg, mit jelent a FEFO rövidítés!
| Amit először raktároztunk be, azt fogjuk először felhasználni.
| Amit utoljára raktároztunk be, azt használjuk fel először.
| A legkorábbi lejárati dátumú árut használjuk fel először.
2. Jelölje meg, mit jelent a LIFO rövidítés!
| Amit először raktároztunk be, azt fogjuk először felhasználni.
| Amit utoljára raktároztunk be, azt használjuk fel először.
| A legkorábbi lejárati dátumú árut használjuk fel először.
3. Jelölje meg, melyik tárolási módokra igaz a következő állítás: ott alkalmazzuk, ahol kevés árufajtát kell raktároznunk, nagy forgalom mellett!
| Az állvény nélküli tömbös tárolásra.
| A statikus állványos tárolásra.
| Az utántöltős állványos tárolásra
| A gördíthető állványos tárolásra
| A körforgóállványos tárolásra
4. Jelölje meg, melyik tárolási módokra igaz a következő állítás: akkor alkalmazható, ha az árut egységrakományban összefogva tároljuk, és követelmény az egyes rakományegységekhez való közvetlen hozzáférés!
| Az állvény nélküli tömbös tárolásra.
| A statikus állványos tárolásra.
| Az utántöltős állványos tárolásra
| A gördíthető állványos tárolásra
| A körforgóállványos tárolásra
5. Jelölje meg a tömbös tárolás jellemzőit!
| Nagy tőkebefektetést igényel.
| A tárolóterület jól kihasználható,
| Nagy az átbocsátóképessége.
| Ha a halmazolhatóság magassága kicsi, akkor a raktár belmagasságának kihasználása rossz lesz.
| Minden raklaphoz közvetlenül hozzá lehet férni.
6. Párosítsa egymáshoz az alábbi ábrán látható tárolási módokat és azok megnevezését! Írja be a megfelelő számot a mezőkbe! Utántöltős állványos tárolás: Gördíthető állványos tárolás: Körforgóállványos tárolás:
7. Jelölje meg, hogy melyik tárolási módnak a legjobb a helykihasználási tényezője!
| Az állvány nélküli tömbös tárolásnak.
| A statikus állványos tárolásnak.
| A dinamikus állványos tárolásnak.
8. Eddigi tanulmányai alapján határozza meg a feladatban megadott raktár tárolóterület kialakításának kedvezőbb változatát.
Egy 2400 db egységrakományt tároló raktár tárolóterületének kialakításánál két változat között kellene választani:
1. változat: Soros állványos tárolás, amelynél egymás fölött 5 rakomány helyezhető el és az igényelt belmagasság: 6 m. A terület-kihasználási mutató 35%. 2. változat: Soros állványos tárolás, amelynél egymás fölött 10 rakomány helyezhető el és az igényelt belmagasság: 12 m. A terület-kihasználási mutató 50%.
Melyik változat kedvezőbb a beruházási költség szempontjából, ha a fajlagos építési költség:
6 m belmagasságnál: 150.000m2 / Ft 12 m belmagasságnál 250.000m2 / Ft
egy tárolóhely állványköltsége
5 rakomány magasságnál: 4000 Ft 10 rakomány magasságánál: 5000Ft
Határozza meg az alábbi értékeket, majd válaszoljon a kérdésre! (Minden számítás után ellenőrizze, hogy jól számolt-e. A további számításokat a helyes adatokkal végezze!)
Szükséges alapterület számítása Az egy szinten elhelyezhető rakományok mennyisége: 1. változat: db 2. változat: db
Beruházási költség számítása Az épület beruházási költsége 1. változat: Ft 2. változat: Ft Az állványrendszer beruházási költsége 1. változat: Ft 2. változat: Ft Az összes beruházási költség 1. változat: Ft 2. változat: Ft
Melyik változat beruházási költsége a kedvezőbb?
| Az 1. változaté.
| A 2. változaté.